དེ་ཡང་ལོ་ངོ་ཉིས་སྟོང་ལྔ་བརྒྱ་ལྷག་གི་གོང་དུ་སྟོན་པ་བཅོམ་ལྡན་འདས་ཉིད་ཀྱིས་གདུལ་བྱར་ཐུགས་ཀྱི་དགོངས་པ།མཐར་ཐུག་འཁོར་ལོ་ཐ་མ་ལེགས་ཕྱེའི་ཆོས་འཁོར་གྱི་བརྗོད་དོན་ལུས་ཅན་ཡོངས་ལ་རིས་མེད་དུ་ཁྱབ་པར་མངའ་བའི་སྟོང་གཞི་དོན་དམ་བདེ་གཤེགས་སྙིང་བོ་བསྟན་པ་དེ་ཉིད་དང་།རྒྱུད་ཐམས་ཅད་ཀྱི་རྒྱལ་པོ།ཐེག་པ་ཐམས་ཅད་ཀྱི་མཐར་ཐུགབླ་མེད་རྒྱུད་ཀྱི་ཡང་རྩེ།དཔལ་མཆོག་དུས་ཀྱི་འཁོར་ལོའི་བརྗོད་བྱའི་ཉམས་ལེན་གྱི་མཐར་ཐུགརྫོགས་རིམ་སྦྱོར་བ་ཡན་ལག་དྲུག་སོགས་མདོ་སྔགས་ཀྱི་ལྟ་གྲུབ་གཉིས་སྤྱིའི་ཆ་ནས་ངོ་གཅིག་པ་དང་།ཐེག་པ་ཀུན་གྱིས་རྒྱུད་སྦྱོང་བའི་གོ་རིམ་བཞིན།དེ་ལ་ཐོས་བསམ་སྒོམ་གསུམ་དང་འཛིན་སྐྱོང་སྤེལ་གསུམ་བྱེད་བཞིན་པའི་ཆོས་བརྒྱུད་ཅིག་དུས་རབས་ཉེར་གཅིག་པའི་ནང་།ད་དུང་གོ་ལ་ཧྲིལ་བོའི་སྒང་གནས་པ་ནི་སྨད་བྱུང་ངོ་མཚར་བ་ཞིག་མ་ཡིན་ནམ།